ddrg/super_eurlex huggingface dataset:
Απόφαση του Συμβουλίου

της 30ής Σεπτεμβρίου 2002

για το διορισμό των ιταλών τακτικών και αναπληρωματικών μελών της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας

(2002/C 243/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 74/325/ΕΟΚ του Συμβουλίου, της 27ης Ιουνίου 1974, σχετικά με τη σύσταση συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας(1),

τον κατάλογο των υποψηφίων που υπέβαλε στο Συμβούλιο η ιταλική κυβέρνηση,

Εκτιμώντας τα ακόλουθα:

(1) Το Συμβούλιο, με την απόφαση του της 18ης Δεκεμβρίου 2000(2), διόρισε τα τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας για την περίοδο από 18 Δεκεμβρίου 2000 έως 17 Δεκεμβρίου 2003, πλην των Ιταλών εκπροσώπων.

(2) Πρέπει να διορισθούν τα εξ Ιταλίας τα τακτικά και αναπληρωματικά μέλη της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον τόπο εργασίας για το υπόλοιπο της θητείας, δηλαδή έως τις 17 Δεκεμβρίου 2003,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας για την περίοδο από 30 Σεπτεμβρίου 2002 έως 17 Δεκεμβρίου 2003:

1. ΕΚΠΡΟΣΩΠΟΙ ΤΗΣ ΚΥΒΕΡΝΗΣΗΣ

>ΘΕΣΗ ΠΙΝΑΚΑ>

2. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

3. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Σεπτεμβρίου 2002.

Για το Συμβούλιο

Ο Πρόεδρος

B. Bendtsen

(1) ΕΕ L 185 της 9.7.1974, σ. 15.

(2) ΕΕ C 1 της 4.1.2001, σ. 1.
Απόφαση του Συμβουλίου

της 13ης Σεπτεμβρίου 2002

για την εφαρμογή της κοινής θέσης 2002/145/ΚΕΠΠΑ σχετικά με περιοριστικά μέτρα κατά της Ζιμπάμπουε

(2002/754/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 2002/145/ΚΕΠΠΑ του Συμβουλίου, της 18ης Φεβρουαρίου 2002, σχετικά με περιοριστικά μέτρα κατά της Ζιμπάμπουε(1), και ιδίως το άρθρο 5, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) Με την κοινή θέση 2002/145/ΚΕΠΠΑ, το Συμβούλιο επέβαλε απαγόρευση χορήγησης θεώρησης και δέσμευση των κεφαλαίων στην κυβέρνηση της Ζιμπάμπουε και σε άτομα που φέρουν μεγάλη ευθύνη για σοβαρές παραβιάσεις των ανθρωπίνων δικαιωμάτων και της ελευθερίας της γνώμης, του συνεταιρίζεσθαι και του συνέρχεσθαι ειρηνικώς.

(2) Στις 22 Ιουνίου 2002, η κοινή θέση 2002/145/ΚΕΠΠΑ τροποποιήθηκε από την κοινή θέση 2002/600/ΚΕΠΠΑ(2).

(3) Συνεπεία του κυβερνητικού ανασχηματισμού της 26ης Αυγούστου 2002 στη Ζιμπάμπουε, πρέπει να ενημερωθεί ο προαναφερόμενος κατάλογος προσώπων,

ΑΠΟΦΑΣΙΖΕΙ:

Άρθρο 1

Ο κατάλογος προσώπων του παραρτήματος της κοινής θέσης 2002/145/ΚΕΠΠΑ, όπως τροποποιήθηκε από την κοινή θέση 2002/600/ΚΕΠΠΑ, αντικαθίσταται από τον κατάλογο που επισυνάπτεται στο παράρτημα.

Άρθρο 2

Η παρούσα απόφαση παράγει αποτελέσματα από την ημερομηνία της εκδόσεώς της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 13 Σεπτεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 50 της 21.2.2002, σ. 1.

(2) ΕΕ L 195 της 24.7.2002, σ. 1.

ΠΑΡΑΡΤΗΜΑ

Κατάλογος των προσώπων που αναφέρονται στο άρθρο 1

>ΘΕΣΗ ΠΙΝΑΚΑ>
Απόφαση της Επιτροπής

της 22ας Αυγούστου 2002

σχετικά με την αναγνώριση της Σλοβακίας ως απαλλαγμένης από την Erwinia amylovora (Burr.) Winsl. et al.

[κοινοποιηθείσα υπό τον αριθμό Ε(2002) 3121]

(2002/674/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας,

την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από την οδηγία 2002/36/ΕΚ της Επιτροπής(2), και ιδίως το παράρτημα III, μέρος B σημείο 1,

Εκτιμώντας τα ακόλουθα:

(1) Δυνάμει της οδηγίας 2000/29/ΕΚ, τα φυτά και η ζωντανή γύρη για επικονίαση των: Chaenomeles Lindl., Cotoneaster Ehrh., Crataegus L., Cydonia Mill., Eriobotrya Lindl., Malus Mill., Mespilus L., Pyracantha Roem., Pyrus L., Sorbus L. άλλα εκτός του Sorbus intermedia (Ehrh.) Pers., Stranvaesia Lindl., άλλων εκτός καρπών και σπόρων, καταγωγής τρίτων χωρών άλλων από αυτές που έχουν αναγνωριστεί ως απαλλαγμένες από την Erwinia amylovora (Burr.) Winsl. et al. (στο εξής: "ο επιβλαβής οργανισμός") δεν δύνανται να εισάγονται σε ορισμένες προστατευμένες περιοχές των κρατών μελών.

(2) Το 1999, η Σλοβακία ζήτησε να αναγνωριστεί ως απαλλαγμένη από τον επιβλαβή οργανισμό.

(3) Από επίσημα στοιχεία που παρέσχε η Σλοβακία και από στοιχεία που συγκεντρώθηκαν από μια αποστολή που πραγματοποιήθηκε επιτόπου τον Απρίλιο του 2000 από το γραφείο τροφίμων και κτηνιατρικών θεμάτων προκύπτει ότι ο επιβλαβής οργανισμός δεν εμφανίζεται στην Σλοβακία και ότι η Σλοβακία εφάρμοσε αυστηρό έλεγχο, επιθεωρήσεις και διαδικασίες δοκιμών για τον επιβλαβή οργανισμό.

(4) Ως εκ τούτου, μπορεί να συναχθεί ότι δεν υπάρχει κίνδυνος εξάπλωσης του επιβλαβούς οργανισμού.

(5) Η παρούσα απόφαση δεν προδικάζει οποιασδήποτε ενδεχόμενες διαπιστώσεις που μπορούν να δείξουν ότι ο επιβλαβής οργανισμός είναι παρών στη Σλοβακία. Η Επιτροπή θα ζητήσει από τη Σλοβακία να παρέχει σε ετήσια βάση όλες τις διαθέσιμες τεχνικές πληροφορίες που είναι αναγκαίες για την εκτίμηση της προαναφερόμενης κατάστασης.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Σλοβακία αναγνωρίζεται ως απαλλαγμένη από την Erwinia amylovora (Burr.) Winsl. et al.

Η Επιτροπή θα ζητήσει από τη Σλοβακία να παρέχει σε ετήσια βάση όλες τις διαθέσιμες τεχνικές πληροφορίες που είναι αναγκαίες για την εκτίμηση της προαναφερόμενης κατάστασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Αυγούστου 2002.

Για την Επιτροπή

David Byrne

Μέλος της Επιτροπής

(1) ΕΕ L 169 της 10.7.2000, σ. 1.

(2) ΕΕ L 116 της 3.5.2002, σ. 16.
Απόφαση του Συμβουλίου

της 19ης Ιουλίου 2002

για το διορισμό δύο τακτικών μελών και ενός αναπληρωματικού μέλους της συμβουλευτικής επιτροπής για την κατάρτιση στον τομέα της αρχιτεκτονικής

(2002/C 179/03)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση αριθ. 85/385/ΕΟΚ του Συμβουλίου, της 10ης Ιουνιου 1985, για τη σύσταση συμβουλευτικής επιτροπής για την κατάρτιση στον τομέα της αρχιτεκτονικής(1), και ιδίως τα άρθρα 3 και 4,

Εκτιμώντας τα ακόλουθα:

με την απόφαση της 1ης Μαρτίου 2002(2), το Συμβούλιο διόρισε τον κ. Jaime DURÓ PIFARRÉ και τον κ. RODRÍGUEZ GARCÍA τακτικά μέλη και τον κ. LARRODERA RÍOS αναπληρωματικό μέλος για την περίοδο έως τις 22 Οκτωβρίου 2004,

η ισπανική κυβέρνηση διόρισε τον κ. Carlos HERNÁNDEZ PEZZI σε αντικατάσταση του κ. Jaime DURÓ PIFARRÉ, τον κ. MARTÍNEZ CHAPA σε αντικατάσταση του κ. RODRÍGUEZ GARCÍA και τον κ. GARCÍA-BELLIDO GARCÍA DE DIEGO σε αντικατάσταση του κ. LARRODERA RÍOS,

ΑΠΟΦΑΣΙΖΕΙ:

Άρθρο 1

Ο κ. Carlos HERNÁNDEZ PEZZI διορίζεται τακτικό μέλος της συμβουλευτικής επιτροπής για την κατάρτιση στον τομέα της αρχιτεκτονικής, σε αντικατάσταση του κ. Jaime DURÓ PIFARRÉ για το υπόλοιπο της θητείας, δηλαδή έως τις 22 Οκτωβρίου 2004.

Άρθρο 2

Ο κ. MARTÍNEZ CHAPA διορίζεται τακτικό μέλος της συμβουλευτικής επιτροπής για την κατάρτιση στον τομέα της αρχιτεκτονικής σε αντικατάσταση του κ. RODRÍGUEZ GARCÍA για το υπόλοιπο της θητείας, δηλαδή έως τις 22 Οκτωβρίου 2004.

Άρθρο 3

Ο κ. GARCÍA-BELLIDO GARCÍA DE DIEGO διορίζεται αναπληρωματικό μέλος της συμβουλευτικής επιτροπής για την κατάρτιση στον τομέα της αρχιτεκτονικής, σε αντικατάσταση του κ. LARRODERA RÍOS για το υπόλοιπο της θητείας, δηλαδή έως τις 22 Οκτωβρίου 2004.

Βρυξέλλες, 19 Ιουλίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 223 της 21.8.1985, σ. 26.

(2) ΕΕ C 72 της 21.3.2002, σ. 1.
Απόφαση του Συμβουλίου

της 18ης Ιουνίου 2002

για την τροποποίηση της απόφασης 97/788/ΕΚ όσον αφορά την περίοδο ισχύος

(2002/580/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/457/ΕΟΚ του Συμβουλίου, της 29ης Σεπτεμβρίου 1970, περί του κοινού καταλόγου των ποικιλιών καλλιεργούμενων φυτικών ειδών(1), και ιδίως το άρθρο 21 παράγραφος 1 στοιχείο β),

την οδηγία 70/458/ΕΟΚ του Συμβουλίου, της 29ης Σεπτεμβρίου 1970, περί εμπορίας σπόρων προς σπορά κηπευτικών(2), και ιδίως το άρθρο 32 παράγραφος 1 στοιχείο β),

την πρόταση της Επιτροπής,

Εκτιμώντας τα ακόλουθα:

(1) Με την απόφαση 97/788/ΕΚ του Συμβουλίου, της 17ης Νοεμβρίου 1997, περί της ισοδυναμίας των ελέγχων των διατηρητέων ποικιλιών που διεξάγονται σε τρίτες χώρες(3) καθορίζεται ότι οι επίσημοι έλεγχοι των διατηρητέων ποικιλιών που διεξάγονται σε ορισμένες τρίτες χώρες προσφέρουν τις ίδιες εγγυήσεις με τους ελέγχους που διεξάγουν τα κράτη μέλη. Η ισχύς της εν λόγω απόφασης έληξε στις 30 Ιουνίου 1999 για ορισμένες τρίτες χώρες, ενώ για άλλες θα λήξει στις 30 Ιουνίου 2002.

(2) Φαίνεται ότι οι έλεγχοι, οι οποίοι διεξάγονται στις τρίτες χώρες σύμφωνα με την απόφαση 97/788/ΕΚ, εξακολουθούν να παρέχουν τις ίδιες εγγυήσεις όπως αυτοί που διεξάγονται από τα κράτη μέλη.

(3) Ως εκ τούτου, θα πρέπει να τροποποιηθεί αναλόγως η απόφαση 97/788/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 3 της απόφασης 97/788/ΕΚ αντικαθίσταται από το ακόλουθο κείμενο: "Άρθρο 3

Η παρούσα απόφαση εφαρμόζεται από την 1η Ιουλίου 1997 έως τις 30 Ιουνίου 1999 και από τις 18 Ιουνίου 2002 έως τις 30 Ιουνίου 2005, όσον αφορά την Δημοκρατία της Κορέας και την Ομοσπονδιακή Δημοκρατία της Γιουγκοσλαβίας, και από την 1η Ιουλίου 1997 έως τις 30 Ιουνίου 2005, όσον αφορά τις λοιπές τρίτες χώρες που απαριθμούνται στο παράρτημα."

Άρθρο 2

Η παρούσα απόφαση απευθύνεται στα κράτη μέλη.

Λουξεμβούργο, 18 Ιουνίου 2002.

Για το Συμβούλιο

Ο Πρόεδρος

F. Álvarez-Cascos Fernández

(1) ΕΕ L 225 της 12.10.1970, σ. 1· οδηγία όπως τροποποιήθηκε τελευταία από την οδηγία 2002/8/ΕΚ της Επιτροπής (ΕΕ L 37 της 7.2.2002, σ. 7).

(2) ΕΕ L 225 της 12.10.1970, σ. 7· οδηγία όπως τροποποιήθηκε τελευταία από την οδηγία 2002/8/ΕΚ.

(3) ΕΕ L 322 της 25.11.1997, σ. 39.
Απόφαση του Συμβουλίου

της 17ης Δεκεμβρίου 2001

σχετικά με τη σύναψη πρόσθετου πρωτοκόλλου, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας

(2002/466/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου(1), είναι σκόπιμο να συμπληρωθεί με πρόσθετο πρωτόκολλο βάσει του οποίου θα εφαρμόζονται προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Λετονίας και στη Δημοκρατία της Λετονίας ορισμένων ψαριών και προϊόντων αλιείας καταγωγής Κοινότητας.

(2) Για το σκοπό αυτό, θα πρέπει να προστεθεί στην εν λόγω ευρωπαϊκή συμφωνία νέο πρωτόκολλο που θα καθορίζει εμπορικές ρυθμίσεις για ορισμένα ψάρια και προϊόντα αλιείας.

(3) Θα πρέπει να εγκριθεί το πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας πρόσθετο πρωτόκολλο, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.

Βρυξέλλες, 17 Δεκεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) ΕΕ L 26 της 2.2.1998, σ. 3.
Απόφαση της Επιτροπής

της 12ης Ιουνίου 2002

σχετικά με την αναπροσαρμογή των ποσών που προβλέπονται στον κανονισμό (Ευρατόμ, ΕΚΑΧ, ΕΚ) αριθ. 3418/93 περί λεπτομερών κανόνων εφαρμογής του δημοσιονομικού κανονισμού

(2002/443/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, περί λεπτομερών κανόνων για την εφαρμογή ορισμένων διατάξεων του δημοσιονομικού κανονισμού της 21ης Δεκεμβρίου 1977(1), όπως τροποποιήθηκε τελευταία από τον κανονισμό (ΕΚ) αριθ. 1687/2001(2), και ιδίως το άρθρο 145,

την απόφαση 2001/642/ΕΚ της Επιτροπής(3), σχετικά με την αναπροσαρμογή των ποσών που προβλέπονται στον κανονισμό περί λεπτομερών κανόνων εφαρμογής του δημοσιονομικού κανονισμού,

Εκτιμώντας τα ακόλουθα:

(1) Ο δείκτης τιμών καταναλωτή (EU-15) ανερχόταν σε 105,1 τον Δεκέμβριο του 1999 και σε 107,5 τον Δεκέμβριο του 2000.

(2) Κατ' εφαρμογή του άρθρου 145 του κανονισμού (Ευρατόμ, ΕΚΑΧ, ΕΚ) αριθ. 3418/93, ενδείκνυται να πραγματοποιηθεί, με ισχύ από την 1η Ιανουαρίου 2002, αναπροσαρμογή των κατ' αποκοπή ποσών που προβλέπονται στο άρθρο 31 του εν λόγω κανονισμού,

ΑΠΟΦΑΣΙΖΕΙ:

Άρθρο 1

Τα ποσά που προβλέπονται στο άρθρο 31 του κανονισμού (Ευρατόμ, ΕΚΑΧ, ΕΚ) αριθ. 3418/93 αναπροσαρμόζονται από την 1η Ιανουαρίου 2002 ως εξής:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Ο υπόλογος της Επιτροπής μεριμνά για τη γνωστοποίησή της στα λοιπά κοινοτικά όργανα.

Βρυξέλλες, 12 Ιουνίου 2002.

Για την Επιτροπή

Michaele Schreyer

Μέλος της Επιτροπής

(1) ΕΕ L 315 της 16.12.1993, σ. 1.

(2) ΕΕ L 228 της 24.8.2001, σ. 8.

(3) ΕΕ L 226 της 22.8.2001, σ. 7.
Απόφαση του Συμβουλίου

της 7ης Μαΐου 2002

για το διορισμό ενός ιρλανδικού τακτικού καθώς και αναπληρωματικού μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, στην κατηγορία εκπροσώπων εργοδοτικών οργανώσεων

(2002/C 119/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας(1), όπως τροποηοιήθηκε τελευταία από τον κανονισμό (ΕΟΚ) αριθ. 1947/93(2), και ιδίως το άρθρο 6,

την κατάσταση υποψηφίων την οποία έχει διαβιβάσει η Επιτροπή,

Εκτιμώντας τα ακόλουθα:

(1) Με απόφαση της 8ης Νοεμβρίου 2001(3), το Συμβούλιο διόρισε τα τακτικά και τα αναπληρωματικά μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, εξαιρέσει των εξ Ιρλανδίας εκπροσώπων των εργοδοτικών οργανώσεων.

(2) Επιβάλλεται ο διορισμός του ιρλανδικού τακτικού καθώς και αναπληρωματικού μέλους αυτού του διοικητικού συμβουλίου, στην κατηγορία εκπροσώπων εργοδοτικών οργανώσεων, και για το υπόλοιπο της θητείας, ήτοι έως τις 18 Οκτωβρίου 2004.

ΑΠΟΦΑΣΙΖΕΙ:

Άρθρο 1

Διορίζονται ως τακτικό και ως αναπληρωματικό μέλος του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, για τη χρονική περίοδο 7 Μαΐου 2002 έως 18 Οκτωβρίου 2004, οι ακόλουθοι:

ΕΚΠΡΟΣΩΠΟΙ ΕΡΓΟΔΟΤΙΚΩΝ ΟΡΓΑΝΩΣΕΩΝ

>ΘΕΣΗ ΠΙΝΑΚΑ>

Άρθρο 2

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 7 Μαΐου 2002.

Για το Συμβούλιο

Ο Πρόεδρος

R. de Rato y Figaredo

(1) ΕΕ L 139 της 30.5.1975, σ. 1.

(2) ΕΕ L 181 της 23.7.1993, σ. 13.

(3) ΕΕ C 327 της 22.11.2001, σ. 1.
Απόφαση της Επιτροπής

της 24ης Απριλίου 2002

περί καταργήσεως της απόφασης 1999/462/EΚ για την αναγνώριση, καταρχήν, της πληρότητας του φακέλου που υποβλήθηκε για λεπτομερή εξέταση ενόψει της ενδεχόμενης καταχώρησης της ουσίας alanycarbe στο παράρτημα I της οδηγίας 91/414/ΕΟΚ του Συμβουλίου σχετικά με την διάθεση στην αγορά φυτοπροστατευτικών προϊόντων

[κοινοποιηθείσα υπό τον αριθμό Ε(2002) 1522]

(Κείμενο που παρουσιάζει ενδιαφέρον για τον ΕΟΧ)

(2002/311/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 2002/18/ΕΚ της Επιτροπής(2), και ιδίως το άρθρο 6 παράγραφος 3,

Εκτιμώντας τα ακόλουθα:

(1) Σύμφωνα με το άρθρο 6 παράγραφος 2 της οδηγίας 91/414/ΕΟΚ η Γαλλία έλαβε στις 24 Ιουλίου 1995 αίτηση από την εταιρία Otsuka Chemicals Co. στο Ηνωμένο Βασίλειο, για την καταχώρηση της δραστικής ουσίας alanycarbe στο παράρτημα I της οδηγίας 91/414/ΕΟΚ.

(2) Με την απόφαση 1999/462/EΚ της Επιτροπής(3) επιβεβαιώθηκε, μετά από προκαταρκτική εξέταση, ότι ο φάκελος είναι "πλήρης" και μπορεί να θεωρηθεί ότι πληροί καταρχήν τα στοιχεία και τις πληροφορίες που απαιτούνται στο παράρτημα II και στο παράρτημα III της οδηγίας 91/414/EΟΚ.

(3) Συνεπώς, τα κράτη μέλη μπορούν να χορηγήσουν προσωρινές εγκρίσεις για φυτοπροστατευτικά προϊόντα που περιέχουν τη δραστική ουσία alanycarbe σύμφωνα με το άρθρο 8 παράγραφος 1 της οδηγίας 91/414/EΟΚ. Κανένα κράτος μέλος δεν χρησιμοποίησε τη δυνατότητα αυτή.

(4) Η Γαλλία ανέφερε στην Επιτροπή ότι από τη λεπτομερή εξέταση του φακέλου προέκυψε ότι έλλειπαν ορισμένα βασικά στοιχεία που απαιτούνται βάσει των παραρτημάτων II και III της οδηγίας 91/414/EΟΚ. Αυτά αφορούσαν κυρίως την τύχη στο περιβάλλον και την οικοτοξικολογία. Ως εκ τούτου, ο φάκελος για τη δραστική ουσία alanycarbe δεν μπορεί να θεωρηθεί ως πλήρης.

(5) Η απόφαση 1999/462/EΚ καταργείται.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 1999/462/EΚ καταργείται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Απριλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 230 της 19.8.1991, σ. 1.

(2) ΕΕ L 55 της 26.2.2002, σ. 29.

(3) ΕΕ L 180 της 15.7.1999, σ. 49.
Απόφαση της Επιτροπής

της 2ας Μαΐου 2002

για την ένατη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2002) 1583]

(Κείμενο που παρουσιάζει ενδιαφέρον για τον ΕΟΧ)

(2002/339/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από την απόφαση 2001/298/EΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2002/297/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, δύο επιπρόσθετων κέντρων συλλογής σπέρματος ιπποειδών.

(3) Είναι σκόπιμο να τροποποιηθεί ο κατάλογος βάσει των νέων στοιχείων που λήφθηκαν από την οικεία τρίτη χώρα και να υπογραμμιστούν οι τροποποιήσεις στο παράρτημα για λόγους σαφήνειας.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 2 Μαΐου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 102 της 12.4.2001, σ. 63.

(3) ΕΕ L 94 της 14.4.2000, σ. 35.

(4) ΕΕ L 101 της 17.4.2002, σ. 46.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση της Επιτροπής

της 8ης Απριλίου 2002

για την τροποποίηση της απόφασης 2001/574/EΚ για τον καθορισμό κοινού δείκτη φορολογικής σήμανσης του πετρελαίου ντίζελ και του φωτιστικού πετρελαίου

[κοινοποιηθείσα υπό τον αριθμό Ε(2002) 1244]

(2002/269/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντίζελ και του φωτιστικού πετρελαίου(1), και ιδίως το άρθρο 2 παράγραφος 2,

Εκτιμώντας τα ακόλουθα:

(1) Με την απόφαση 2001/574/EΚ της Επιτροπής(2), το προϊόν που ταυτοποιήθηκε με το επιστημονικό όνομα Ν-αιθυλο-Ν-[2-(1-ισοβουτοξυαιθοξυ)αιθυλο]-4-(φαινυλαζω) ανιλίνη (Solvent Yellow 124) καθιερώθηκε ως κοινός δείκτης για τη φορολογική σήμανση του πετρελαίου ντίζελ και του φωτιστικού πετρελαίου. Στο παράρτημα της απόφασης αυτής ο εν λόγω δείκτης ορίστηκε με τη χρήση μιας εμπορικής ονομασίας, της επιστημονικής ονομασίας και την ταυτοποίησή του σύμφωνα με τον Colour Index. Ωστόσο, η χρήση της εμπορικής ονομασίας δεν φαίνεται απαραίτητη. Επομένως, η αναφορά στην εμπορική ονομασία θα πρέπει να απαλειφθεί.

(2) Για λόγους σαφήνειας, θα πρέπει ως εκ τούτου να αντικατασταθεί το παράρτημα της απόφασης 2001/574/ΕΚ.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ειδικών φόρων κατανάλωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2001/574/ΕΚ αντικαθίσταται από το ακόλουθο κείμενο:

"ΠΑΡΑΡΤΗΜΑ

1. Επιστημονική ονομασία:

Ν-αιθυλο-Ν-[2-(1-ισοβουτοξυαιθοξυ)αιθυλο]-4-(φαινυλαζω) ανιλίνη.

2. Ταυτοποίηση σύμφωνα με τον Colour Index: Solvent Yellow 124."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Απριλίου 2002.

Για την Επιτροπή

Frederik Bolkestein

Μέλος της Επιτροπής

(1) ΕΕ L 291 της 6.12.1995, σ. 46.

(2) ΕΕ L 203 της 28.7.2001, σ. 20.